OpenLLM-France/wikimedia huggingface dataset:
# Philipsburg (Montana)

Philipsburg és una població dels Estats Units a l'estat de Montana. Segons el cens del 2000 tenia 914 habitants.

## Demografia

Segons el cens del 2000, Philipsburg tenia 914 habitants, 408 habitatges, i 234 famílies. La densitat de població era de 430,4 habitants per km².
Dels 408 habitatges en un 24,3% hi vivien nens de menys de 18 anys, en un 42,6% hi vivien parelles casades, en un 10% dones solteres, i en un 42,6% no eren unitats familiars. En el 38,7% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,6% tenia menys de 18 anys, un 6% entre 18 i 24, un 20,5% entre 25 i 44, un 31% de 45 a 60 i un 18,9% 65 anys o més.
L'edat mediana era de 45 anys. Per cada 100 dones de 18 o més anys hi havia 92,3 homes.
La renda mediana per habitatge era de 24.559 $ i la renda mediana per família de 32.750 $. Els homes tenien una renda mediana de 27.000 $ mentre que les dones 17.885 $. La renda per capita de la població era de 14.951 $. Aproximadament el 16,7% de les famílies i el 19,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Philipsburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Philipsburg». American Fact Finder. Oficina del Cens dels Estats Units, 12-01-2010.
# Ladelund

Ladelund (frisó septentrional Låålönj, jutlandès meridional Lalunj) és un municipi del districte de Nordfriesland, dins l'Amt Südtondern, a l'estat alemany de Slesvig-Holstein. Es troba a 20 kilòmetres de Niebüll i a la vora de la frontera amb Dinamarca.

## Història

De l'1 de novembre de 1944 fins al 16 de desembre de 1944 es va establir un camp de concentració prop de Ladelund com a filial del de Neuengamme. Els presoners eren majoritàriament holandesos, polonesos, soviètics, francesos, italians, belgues i txecoslovacs. Durant les sis setmanes de producció a 301 de persones ocupades a Alemanya durant la Segona Guerra Mundial|treballs forçats]], inanició i malalties infeccioses. Entre les morts també hi havia 111 Puttenaren, homes del poble Putten als Països Baixos, que van ser deportats durant la incursió de Putten perquè l'acció es va dur a terme com a represàlia per un atac de la resistència holandesa a un vehicle que transportava personal de la Wehrmacht. Va ser una de les pitjors incursions als Països Baixos ocupats durant la Segona Guerra Mundial.

## Referències

* ↑ «KZ-Gedenk- und Begegnungsstätte Ladelund» (en anglès britànic). [Consulta: 15 març 2025].
* 1 2 «Ladelund». KZ-Gedenkstätte Neuengamme. [Consulta: 8 novembre 2023].
* ↑ El campament figura com a número 796 Ladelund a la llista oficial alemanya Arxivat 2009-04-23 a Wayback Machine.
# Z

La Z és la vint-i-sisena lletra de l'alfabet català i vint-i-unena de les consonants. El seu nom és zeta, encara que el tradicional és itzeta.

## Fonètica

Té el so sibilant alveolar sonor que també posseeix la s entre vocals. Només s'utilitza després de consonant i a començament de mot, excepte en algunes paraules d'origen estranger. En els parlars apitxats sona igual que una essa sorda. Amb la lletra t pot formar el dígraf tz que té pronunciació africada /dz/.

## Significats de Z

* Còmic: un grup seguit de zetes representa el son: zzzzzz
* Cosmologia: en minúscula representa el desplaçament cap al roig d'una galàxia.
* Electrònica: símbol de la impedància.
* Física: símbol del bosó de corrent neutre de la interacció feble.
* Matemàtiques: designa els nombres enters
* Química: símbol del nombre atòmic.
* Química física: potencial elèctric del pla de lliscament que envolta les partícules sòlides en dispersió.
* SI: en majúscula símbol de zetta, en minúscula símbol de Zepto.
* Símbols: És la marca d'El Zorro, la inicial d'un personatge fictici.

## Símbols derivats o relacionats

| Caràcter | Descripció | Unicode (maj./min.) | Html (maj./min.) | Notes d'ús |
| Ź | Z amb accent agut | U+0179 U+017A | | polonès |
| Ž | Z amb anticircumflex o hacek | U+017D U+017E | | txec |
| Ż | Z amb punt superior | U+017B U+017C | | polonès, maltès, etc. |
| Ẓ | Z amb punt inferior | U+1E92 U+1E93 | | (transcripció de l'àrab) |
| Ʒ ʒ | Ezh | U+01B7 U+0292 | | AFI |
| ß | Lligatura eszet | U+00DF | &szlig; | alemany, només minúscula |

## Vegeu també

* Ortografia de les sibilants
Viccionari
# Fevzi Çakmak

Mustafa Fevzi Çakmak (cognom pronunciat com Txákmak), conegut també com a Kavaklı ("de Rumelikavağı" en turc), fou un general i polític turc, nascut al Rumelikavağı, un petit poble de pescadors a la vora del Bòsfor, durant els temps otomans. El seu pare era també militar que va arribar a coronel d'artilleria. Va estudiar a Harbiye i a l'acadèmia militar otomana des del 1895 i va arribar a capità el 1898, sent destinat a l'estat major de l'exèrcit.
El 1900 fou enviat a Rumèlia on va arribar a coronel, i després a comandant de divisió i cap de l'estat major d'un cos d'exèrcit. Va passar més tard, durant la guerra dels Balcans (1912-13), a l'estat major de l'exèrcit de Vàrdar. A la I Guerra Mundial va ascendir a general (1914) i va estar de servei als Dardanels, al Caucas i a Síria. El desembre de 1918 fou nomenat cap de l'estat major general a Istanbul i el febrer de 1920 ministre de guerra.
Va aprofitar el seu càrrec per enviar ajut als nacionalistes de Mustafa Kemal, al que es va unir l'abril junt amb Ismet Paixà (İsmet İnönü) i fou nomenat ministre de defensa (maig de 1920) i primer ministre del gabinet d'Ankara el gener del 1921, mentre a Istanbul era condemnat a mort. Va ser ascendit a general d'exèrcit després de la segona batalla d'Inönü el 2 d'abril de 1921 i sense deixar la direcció del govern va assolir les funcions de cap de l'estat major general, càrrec pel qual fou confirmat a l'Assemblea general del 12 de juliol de 1922; traspassà la direcció del govern a Rauf Orbay. L'octubre de 1922 va triomfar a la batalla de Sakarya i fou promogut a mariscal (muixir); es va retirar el 1944.
El 1946 va ser elegit com a independent a les llistes del Partit Demòcrata, i a l'agost següent es va presentar a la presidència per l'oposició, però només va obtenir 39 vots contra 388 per İsmet İnönü. El 1948 fou designat president d'honor del recentment format Millet Partisi (Partit de la Nació).
Va morir el 10 d'abril de 1950.

## Bibliografia

* Ed., “Çakmak”, a: Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultat en línia el 7 de juliol del 2016 <http://dx.doi.org/10.1163/1573-3912_islam_SIM_1585>
* Suleyman Kulçe, Mareşal Fevzi Çakmak, Istanbul, 1953
# Tropaeolum majus

La caputxina, morritort d'Índies, herba llaguerai altres denominacions populars (Tropaeolum majus) és una espècie de planta amb flors que té les flors comestibles i s'utilitza com a planta ornamental. És originària d'Amèrica del Sud, de la serralada dels Andes des de Bolívia a Colòmbia. L'espècie cultivada probablement té un origen híbrid amb participació de les espècies T. minus, T. moritzianum, T. peltophorum, i T. peregrinum.
El terme tropaeolum deriva del grec Τροπαιον (petit trofeu), per la disposició de fulles i flors. El nom vulgar deriva de la forma de caputxa (de monjo) de les flors. Aquesta flor va ser introduïda a Europa pels jesuïtes al segle xvi. Es tracta d'una planta comestible, de la qual s'utilitzen tant les tiges joves i les fulles, com també les flors com a acompanyament de les amanides.

## Morfologia

És una planta herbàcia anual amb tiges ascendents d'un metre o més. Les fulles són grans quasi circulars de 3-15 cm de diàmetre, per sobre verdes i glauques, i pàl·lides pel revers; tenen un pecíol de 5-30 cm de llarg situat cap a la meitat de la fulla, amb diverses venes radiants. Les flors fan de 2,5–6 cm de diàmetre, amb cinc pètals, vuit estams, i un esperó nectarífer de 2,5–3 cm de llarg; el seu color varia entre el taronja i el vermell. El fruit fa 2 cm d'amplària amb tres segments, cadascun dels quals amb una sola llavor d'1–1,5 cm de llarg.

## Galeria

* Anvers de la fulla
* Flor tallada
* Fruit immadur

## Resum

Les caputxines, o tacs de reines, Tropaeolum majus, són flors de la família de les tropeoláceas. Són caracteritzades per ser comestibles i ser utilitzades en ornamentació. Són, regularment, vermelles i amb el centre groc, i amb uns cinc pètals units en forma de trompeta. Cal abonar cada 15 dies, i regar-les, des de primavera fins a final d'estiu, regularment per mantenir el sòl lleugerament humit. Els agraden els espais humits i assolellats o ombrívols. Floreixen des de primavera fins a la tardor.

## Referències

* ↑ Vegeu «Tropaeolum majus». Cercaterm. TERMCAT, Centre de Terminologia.
* ↑ Germplasm Resources Information Network: Tropaeolum majus Arxivat 2009-09-16 a Wayback Machine.
* ↑ Huxley, A., ed. (1992). New RHS Dictionary of Gardening. Macmillan ISBN 0-333-47494-5
* ↑ La caputxina - Hort urbà
* ↑ Jepson Flora: Tropaeolum majus
* ↑ Pacific Island Ecosystems at Risk: Tropaeolum majus
# Pardalot

Pardalot és el nom vulgar d'un grup d'ocells que formen el gènere Pardalotus, l'únic de la família dels pardalòtids (Pardalotidae), que pertany a l'ordre dels passeriformes. Són aus australianes, molt petites, de colors brillants, amb cues curtes i potes fortes i bec petit. Aquest gènere està format per quatre espècies. En classificacions anteriors, la família dels pardalòtids contenia més gèneres i espècies, que avui s'han situat a la família des acantízids (Acanthizidae).

## Taxonomia

* Pardalotus punctatus (Shaw, 1792) - pardalot tacat.
* Pardalotus quadragintus (Gould, 1838) - pardalot de Tasmània.
* Pardalotus rubricatus (Gould, 1838) - pardalot aladaurat.
* Pardalotus striatus (J. F. Gmelin, 1789) - pardalot estriat.

## Referències

* ↑ «Pardalot». Cercaterm. TERMCAT, Centre de Terminologia. Rev. 27/08/2013 (català)
* ↑ BioLib (anglès)
# Partit Pirata de Luxemburg

El Partit Pirata de Luxemburg (en luxemburguès: Piratepartei Lëtzebuerg, en alemany: Piratenpartei Luxemburg, en francès: Parti pirate du Luxembourg) és un partit polític registrat de Luxemburg. El partit segueix la doctrina política desenvolupada pel Partit Pirata de Suècia.
Els principals reclams del Partit són la defensa dels "drets dels ciutadans", l'augment de la protecció de dades i de la privacitat de les persones físiques, més transparència governamental i l'accés lliure a la informació i a l'educació. A més, també demana una reforma en profunditat de les lleis de copyright i de patents, així com s'oposa a qualsevol tipologia de censura.
Un dels seus principis fonamentals és la democràcia de base, que atorga a qualsevol membre la possibilitat de contribuir en el futur del partit. Com molts dels partits de Luxemburg, el Partit Pirata és fortament proeuropeu. És membre de la Partits Pirata Internacional, l'organització paraigua del moviment internacional Partit Pirata.

## Història

El Partit Pirata de Luxemburg va ser fundat a la Ciutat de Luxemburg el 4 d'octubre de 2009. Els seus membres van evolucionar dels originals 14 membres-fundadors fins als 331 de l'abril de 2014. Va obtenir representació a la Cambra dels Diputats per primer cop el 2018, amb dos diputats (Sven Clement en el centre i Marc Goergen en el sud).
L'actual President és Sven Clement, qui fou també el principal candidat a les eleccions generals de 2013 i a les europees de 2014. Una altra de les principals figures del partit és Jerry Weyer, antic vicepresident i cofundador del partit, que també forma part de la Partits Pirata Internacional (PPI). El tresorer és Ben Allard.

## Resultats electorals
### Cambra de Diputats

| Any | Vots | % | Escons | +/– | Govern |
| 2013 | 96,270 | 2.94 (#7) | 0 / 60 | Nou | Extraparlamentari |
| 2018 | 227,549 | 6.45 (#6) | 2 / 60 | 2 | Oposició |
| 2023 | 253,554 | 6.74 (#6) | 3 / 60 | 1 | Oposició |

### Parlament Europeu

| Any | Vots | % | Escons | +/- |
| 2014 | 49,553 | 4.23 | 0 / 6 | Nou |
| 2019 | 96,579 | 7.70 | 0 / 6 | = |
| 2024 | 68,085 | 4.92 | 0 / 6 | = |

## Referències

* 1 2 «Piratenpartei Luxemburg macht klar Schiff» (en alemany). Luxemburger Wort, 05-10-2009 [Consulta: 6 gener 2010]. Arxivat 7 October 2009$^{[Datemismatch]}$ a Wayback Machine.
* ↑ About PPI, Pirate Party International.
* ↑ (luxemburguès) Geschicht vun der Piratepartei Lëtzebuerg Arxivat 2018-10-15 a Wayback Machine., Piratepartei Lëtzebuerg.
* ↑ Arxivat 2018-10-17 a Wayback Machine., Pirateparty Luxembourg, presidency meeting protocol
* ↑ Pirates ready for first general elections Arxivat 2014-02-26 a Wayback Machine., Wort.lu/en
* ↑ Piraten starten in Europa-Wahlkampf, Wort.lu
* ↑ Patrick Mächler steps down - Jerry Weyer Steps up! Arxivat 2015-07-16 a Wayback Machine., PPI, March 2, 2010

## Enllaços externs

* www.piraten.lu
# Gabriela Andrada Corujo

Gabriela Andrada Corujo (1999) és una model i actriu espanyola de cinema i sèries de televisió. Coneguda principalment pel seu paper de Judith Flores a la pel·lícula Pídeme lo que quieras (2024), adaptació de la novel·la homònima de Megan Maxwell, i pel paper de Sofia Zavala a la pel·lícula Culpa teva (2024).

## Trajectòria

Nascuda a Madrid el 1999, és filla de la presentadora de televisió Minerva Piquero i de l'economista Juan Mario Andrada, i té un germà menor: Lucas.
Andrada sempre es va voler dedicar a la interpretació. Va fer el batxillerat d'arts mentre el compaginava amb classes particulars per a guanyar-se la vida. Va completar la seva formació amb el grau en Cinematografia i Arts Audiovisuals a l'Escola Universitària d'Arts TAI amb menció especial en guió.

## Referències

* ↑ «Gabriela Andrada: "Mi mayor miedo es estar parada"» (en espanyol europeu). ELLE, 24-06-2024. [Consulta: 29 desembre 2024].
* ↑ «Instagram». www.instagram.com. [Consulta: 26 desembre 2024].
# Geografia dels Estats Federats de Micronèsia

Els Estats Federats de Micronèsia consten de 607 illes que s'estenen al llarg de l'arxipèlag de les illes Carolines, l'est de les Filipines. Els quatre grups d'illes que els constitueixen són Yap, Chuuk (anomenat Truk fins al gener de 1990), Pohnpei (anomenada Ponape fins al novembre de 1984), i Kosrae. La capital federal és Palikir, a Pohnpei.
Situació: A Oceania, representa un grup d'illes al nord de l'oceà Pacífic, a uns dos terços de la distància entre Hawaii i Indonèsia.
Coordenades geogràfiques: 6º55' latitud nord, 158° 15′ longitud est.
Superfície: total: 702 km² sòl: 702 km² aigua: 0 km² (s'hi inclouen Pohnpei (Ponape), Illes Chuuk (Truk), Illes Yap i Kosrae.
Extensió de costa: 6.112 km
Clima: tropical. Fortes pluges durant tot l'any, especialment a les illes orientals. Situades al límit de la zona dels tifons, essent afectades ocasionalment amb gravetat.
Terreny: diversitat geològica entre alts muntanyosos, i baixos atols de corall; vulcanisme a Pohnpei, Kosrae i Chuuk.
Punt més elevat. Totolom 791 m
Recursos naturals: boscos, productes marítims, minerals dels fons marins.
Riscos naturals: Tifons (de juny a desembre).
# Baldwinsville

Baldwinsville és una població dels Estats Units a l'estat de Nova York. Segons el cens del 2000 tenia 7.053 habitants.

## Demografia

Segons el cens del 2000, Baldwinsville tenia 7.053 habitants, 2.801 habitatges, i 1.837 famílies. La densitat de població era de 884,1 habitants/km².
Dels 2.801 habitatges en un 34,2% hi vivien nens de menys de 18 anys, en un 50,3% hi vivien parelles casades, en un 11,7% dones solteres, i en un 34,4% no eren unitats familiars. En el 28,9% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,6% tenia menys de 18 anys, un 6,6% entre 18 i 24, un 29,5% entre 25 i 44, un 21,7% de 45 a 60 i un 15,7% 65 anys o més.
L'edat mediana era de 37 anys. Per cada 100 dones de 18 o més anys hi havia 82,8 homes.
La renda mediana per habitatge era de 40.143 $ i la renda mediana per família de 51.549 $. Els homes tenien una renda mediana de 37.259 $ mentre que les dones 25.740 $. La renda per capita de la població era de 19.817 $. Entorn del 5,6% de les famílies i el 8,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baldwinsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Baldwinsville». American Fact Finder. Oficina del Cens dels Estats Units, 12-01-2010.
# Trout Creek

Trout Creek és una concentració de població designada pel cens dels Estats Units a l'estat de Montana. Segons el cens del 2000 tenia 261 habitants.

## Demografia

Segons el cens del 2000, Trout Creek tenia 261 habitants, 109 habitatges, i 72 famílies. La densitat de població era de 54,2 habitants per km².
Dels 109 habitatges en un 27,5% hi vivien nens de menys de 18 anys, en un 53,2% hi vivien parelles casades, en un 8,3% dones solteres, i en un 33,9% no eren unitats familiars. En el 29,4% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 26,1% tenia menys de 18 anys, un 6,5% entre 18 i 24, un 24,5% entre 25 i 44, un 32,2% de 45 a 60 i un 10,7% 65 anys o més.
L'edat mediana era de 40 anys. Per cada 100 dones de 18 o més anys hi havia 112,1 homes.
La renda mediana per habitatge era de 26.458 $ i la renda mediana per família de 28.958 $. Els homes tenien una renda mediana de 25.357 $ mentre que les dones 12.083 $. La renda per capita de la població era de 15.910 $. Aproximadament el 17,5% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Trout Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Trout Creek». American Fact Finder. Oficina del Cens dels Estats Units, 12-01-2010.
# Barneveld (Nova York)

Barneveld és una població dels Estats Units a l'estat de Nova York. Segons el cens del 2000 tenia 332 habitants.

## Demografia

Segons el cens del 2000, Barneveld tenia 332 habitants, 126 habitatges, i 87 famílies. La densitat de població era de 674,7 habitants/km².
Dels 126 habitatges en un 38,1% hi vivien nens de menys de 18 anys, en un 52,4% hi vivien parelles casades, en un 10,3% dones solteres, i en un 30,2% no eren unitats familiars. En el 27,8% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,3% tenia menys de 18 anys, un 7,5% entre 18 i 24, un 26,2% entre 25 i 44, un 25,3% de 45 a 60 i un 9,6% 65 anys o més.
L'edat mediana era de 36 anys. Per cada 100 dones de 18 o més anys hi havia 96,6 homes.
La renda mediana per habitatge era de 41.071 $ i la renda mediana per família de 50.000 $. Els homes tenien una renda mediana de 31.458 $ mentre que les dones 26.667 $. La renda per capita de la població era de 19.459 $. Entorn del 3,7% de les famílies i el 4,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Barneveld». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Barneveld». American Fact Finder. Oficina del Cens dels Estats Units, 12-01-2010.
# Melanocarítids

Els melanocarítids (Melanocharitidae) són una família de petits ocells de l'ordre dels passeriformes, restringida als boscos de Nova Guinea. Els membres d'aquesta família van ser en el passat situats a la família dels dicèids, i els membres dels gèneres Toxorhamphus i Oedistoma van ser considerats melifàgids. La família està formada per quatre gèneres amb deu espècies.

## Llista de gèneres i espècies

Aquesta família és classificada en 4 gèneres amb 10 espècies:
* Gènere Melanocharis, amb 5 espècies.
* Gènere Rhamphocharis, amb una espècie: picabaies pintat (Rhamphocharis crassirostris).
* Gènere Oedistoma, amb dues espècies.
* Gènere Toxorhamphus, amb dues espècies.

## Referències

* ↑ «World Birds Taxonomic List: Genera and species with citations.». Classificació d'Alan P. Peterson
# Gianna Hablützel-Bürki

Gianna Hablützel-Bürki (Basilea, 22 de desembre de 1969) és una tiradora d'esgrima suïssa, ja retirada, especialista en espasa, que va competir al tombant del segle XXI.
El 1996 va prendre part en els Jocs Olímpics d'Estiu d'Atlanta, on va disputar, sense sort, dues proves del programa d'esgrima. Quatre anys més tard, als Jocs de Sydney, guanyà la medalla de plata en les proves d'espasa individual i espasa per equips.
En el seu palmarès també destaquen dues medalles al Campionat del món d'esgrima de 2001, una de plata i una de bronze; així com cinc medalles al Campionat d'Europa d'esgrima, entre les edicions de 1993 i 2000.
Entre el 2004 i el 2007 va estar enfrontada amb la Federació Suïssa d'Esgrima, que la va acusar de comportament antiesportiu i no la va permetre competir amb la selecció nacional. Es retirà el febrer de 2012. Del 2003 al 2011 va ser presidenta de la Comissió Suïssa d'Atletes Olímpics. Des del 2018 fa d'àrbitre internacional. El 2016 es va presentar amb èxit a les llistes del Partit Popular Suís pel Gran Consell de la Ciutat de Basilea, del qual n'és membre des del febrer de 2017.

## Referències

* 1 2 «Olympedia – Gianna Hablützel-Bürki». [Consulta: 20 maig 2024].
* ↑ «Eine gegen alle» (en alemany estàndard suís). Neue Zürcher Zeitung, 04-03-2012. ISSN: 0376-6829.
* ↑ «Gianna Hablützel-Bürki beendet Karriere | Südostschweiz» (en alemany estàndard suís), 23-02-2012. [Consulta: 20 maig 2024].
* ↑ «Gianna Hablützel-Bürki, neue FIE-Kampfrichterin! | Swiss Fencing», 27-08-2018. Arxivat de l'original el 2018-08-27. [Consulta: 20 maig 2024].
* ↑ «WahlenBS - SVP Basel-Stadt lanciert Fechterin Gianna Hablützel-Bürki und Pianobar-Betreiber Andreas Bernauer» (en alemany), 28-08-2016. [Consulta: 20 maig 2024].